Karl-Richard Idlane

Karl-Richard Idlane (18. jaanuar 1910 Saaremaa, Kaarma küla – detsember 1942) oli Eesti jalgpallur ja veepallur.

Idlane õppis Jakob Westholmi Gümnaasiumis ning oli edukas jalgpallis. Esimese jalgpallikoolituse sai ta Lutheri NMKÜ spordiväljakul.http://www.spordiinfo.ee/est/eesti_spordi_biograafiline_leksikon/esbl_2002/sportij.doc 17-aastaselt võeti ta klubi "Sport" meeskonda. 1929. aastal mängis Idlane esimese mängu Eesti koondises. Mäng toimus võõrsil Rootsi vastu ning debüütmängus õnnestus tal lüüa Eesti auvärav. Varem olid seda teinud Elmar Kaljot, Helmuth Räästas, Herbert Kipp ja Feliks-Juhan Kull. Mõningatel andmetel lõi värava Ernst Joll.http://www.jalgpallihaigla.ee/?id=381&keel=ee Ülejäänud kaks väravat lõi Idlane 1933. aastal Leedu vastu.http://www.eu-football.info/_match.php?id=5677

1934. aasta Eesti meistrivõistlustel jalgpallis oli Idlane 8 väravaga suurim väravalööja.

1929–1936. aastal mängis ta Eesti jalgpallikoondises 31 mängu ja lõi 2 väravat.http://jalgpall.struktuur.ee/3008http://www.eu-football.info/_player.php?id=8957 Eesti veepallikoondises mängis ta ühe mängu.

Aastatel 1937–1940 oli Idlane Tartu Olümpia treener.

1941. aasta suvel mobiliseeriti ta Tallinnas Punaarmeesse.http://www.okupatsioon.ee Idlane suri 1942. aastal Arhangelski oblastis Verhnjaja Toima rajoonis nälga.http://paber.maaleht.ee/?page=&grupp=artikkel&artikkel=3626

 Isiklikku 
Idlane oli 192 cm pikk ja kaalus 86–88 kg.

Tema poeg Mati Idlane oli korvpallur.

 Vaata ka 
 Eesti jalgpallikoondislaste loend

 Viited 

 Välislingid 


Kategooria:Eesti veepallurid
Kategooria:Eesti jalgpallikoondislased
Kategooria:Sündinud 1910
Kategooria:Surnud 1942